Title: Categoria per defecte en La llegenda dels orígens dels Pirineus
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'La llegenda dels orígens dels Pirineus'

Els Pirineus

Els Pirineus, aquesta imponent serralada que va des del mar Mediterrani fins al mar Cantàbric, travessa Catalunya, Aragó, Navarra i el País Basc. Molts dels seus cims, valls, congostos, llacs són plens de llegendes, sovint amb la presència de gegants, fades, follets i dones d’aigua.

En aquest cas, però, us proposem de conèixer l’explicació llegendària dels orígens d’aquesta gran serralada. Es tracta d'una llegenda de caire mitològic, que situa els fets als orígens dels temps, amb personatges que no formen part de la història.

Q: Tenint en compte la informació que acabes de llegir, contesta SÍ o NO a la següent pregunta.

La serralada dels Pirineus consideres que és una zona on s'hi han generat moltes llegendes?
A: Sí
Feedback ("Sí"): MOLT BÉ!
Feedback ("No"): La resposta correcta és Sí

La llegenda dels orígens dels Pirineus

Molt antigament, a les nostres contrades hi va viure una encisadora princesa, que es deia Pirene i que era filla del rei Túbal. El seu pare fou atacat i vençut per Gerió, el monstre dels tres caps. Pirene, que havia de ser reina un cop mort el seu pare, hagué de fugir cap als boscos ja que el drac la volia matar per així poder-se quedar amb els territoris del rei. Per poder atrapar o matar la princesa, al monstre no se li acudí res més que calar foc als boscos. El foc fou tan intens que ho cremà tot.

Enmig de la catàstrofe arribà Hèrcules que, en sentir els crits de la princesa, es llançà cap a les flames d’on l’alliberà. Hèrcules quedà ben enamorat de la formosor de la princesa. Les cremades de la princesa, però, eren tan grans que després d'explicar-li la seva història i escoltar que aquest li prometia que venjaria la mort del rei, morí als seus braços.

Hèrcules, després de vèncer Gerió, venjant la mort del rei i la seva filla tornà on Pirene jeia morta. Com a tomba, cobrí el cos de Pirene i totes les terres cremades de grans pedres i roques fins a formar una enorme muralla que anava des del mar Cantàbric fins al mar Mediterrani.

I quan arribà al mar Mediterrani, les pedres que li sobraven les llançà al mar i així es formaren el Cap de Creus i les Illes Medes.

Sabries dir algun aspecte que demostri el caire fantàstic i mitològic d'aquesta llegenda?

Q: Aparella
- Pirene | La filla del rei Púbal. Segons la llegenda, del seu nom en deriva el nom dels Pirineus.
- Gerió | El monstre dels tres caps que mata el rei Púbal.
- Púbal | El rei. Pare de Pirene. Gerió el mata.
- Hèrcules | L'heroi que treu Pirene d'entre les flames del foc i qui l'enterra un cop morta.

Contesta aquestes preguntes
- Qui havia d'heretar el regne del rei Púbal?
- Qui cala foc als boscos?
- Per què?
- Què li passa a Pirene un cop Hèrcules l'ha treta d'entremig de les flames?
- Com es formen els Pirineus?
- I el Cap de Creus i les Illes Medes?

Potser a classe us han explicat com s'han format les muntanyes. Si no és així aprofiteu