Title: Guia didàctica
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

En el següent bloc se situa l'alumnat en allò que és i representa la festa de Sant Jordi a Catalunya. S'hi incorpora una activitat encaminada a conèixer la repercussió que aquesta festa ha tingut fora de les nostres fronteres.

La diada de Sant Jordi
- Text introductori que dóna una visió general de la celebració de la festa.

Per Sant Jordi roses
- Activitat JClic. Partint d'informacions, refranys i poemes es treballa la relació entre la rosa i l'amor i la rosa i la festa de Sant Jordi.

Per tu ploro
- L'enunciat els diu: Sovint la música i la poesia s'uneixen per presentar la imatge de la rosa com a manifestació de l'amor. Et proposem que et miris i escoltis el vídeo de la Marina Rosell en què interpreta la sardana Per tu ploro. S'hi incorpora la lletra de la cançó.

La festa del llibre, una mica d'història
- Qüestionari. El títol especifica el seu contingut, que abasta des dels seus inicis, l'any 1926, fins a l'actualitat.

Sant Jordi a l'escola
- Tasca. Es proposa que, dividits en grups, facin un petita recerca de la celebració de Sant Jordi a l'escola durant els dos últims cursos i de com es prepara per aquest curs.

Sant Jordi a Catalunya
- Text que dóna una visió molt general de la festa a Catalunya. S'hi incorpora un vídeo de caire periodístic de la celebració el 2010.

Sant Jordi a altres llocs del món
- Tasca a realitzar en grups. Partint d'uns enllaços que es proporcionen han d'elaborar un document Word o una presentació Power point sobre
el procés d'extensió de la festa de Sant Jordi a altres llocs del món.