Title: Guia didàctica
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

En el següent bloc es persegueix que l'alumnat conegui i situï la figura de sant Jordi, tant des de la perspectiva històrica com llegendària, centrant-nos fonamentalment a Catalunya, d'on acaba essent patró.

Arriba una gran festa
- Text introductori. Serveix per presentar als alumnes la lliçó en la qual treballaran la festa de Sant Jordi i conèixer alguns dels grans temes del nostre llegendari.

Sant Jordi, un personatge llegendari
- Qüestionari que planteja la poca certesa històrica que hi ha sobre la figura de sant Jordi. Contràriament, es converteix en una figura llegendària i de culte.

Cavaller sant Jordi
- Text breu que explica com, a l'edat mitjama, esdevé patró de la cavalleria.

L'auca del cavaller sant Jordi
- Es proposa la realització d'una auca de sant Jordi, com a patró de la cavalleria, partint d'un text que resumeix tres cròniques de caire llegendari, en què sant Jordi ajuda els cavallers en les seves batalles.

Els cavallers medievals
- Tasca. Han d'elaborar un petit treball que inclogui aquests dos apartats. S'hi incorporen els enllaços per consultar la informació.
  - Qui eren els cavallers?
  - I com es defensaven o atacaven?

Sant Jordi, patró de Catalunya
- Text que dóna una visió història de la figura de sant Jordi a Catalunya, fins a esdevenir-ne patró.

Sant Jordi: patró de Catalunya
- Activitat Hot Potatoes. Es planteja una activitat en què l'alumnat ha d'ordenar cinc frases sobre la història de sant Jordi com a patró de Catalunya.