Title: Categoria per defecte en El drac de Banyoles
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'El drac de Banyoles'

En el següent qüestionari podràs conèixer una altra de les llegendes més populars que s'expliquen al voltant de la figura del drac. Com veuràs, també aquesta té diferents versions, alguna de les quals treballaràs al llarg del qüestionari.

Ara, el primer que has de fer és llegir-te la llegenda o, com hem comentat, una de les seves versions. La trobaràs en el fitxer que hi ha a continuació.

El drac de Banyoles

Quins poders tenen en comú el drac de Banyoles i el de la llegenda de Sant Jordi?

Q: Com es deia el rei dels francs al qual van demanar ajuda?
A: Carlemany
Feedback ("Carlemany"): MOLT BÉ!

Q: Aparella.
Has de buscar aquells aspectes que són diferents entre la llegenda de Sant Jordi i la del drac de Banyoles.
- La llegenda de Sant Jordi s'escau a la vila de Montblanc. | Aquesta se situa a Banyoles.
- En la llegenda de Sant Jordi es lliura al drac aquella persona que li ha tocat a sort. | En la del drac de Banyoles se li lliuren infants.
- En la llegenda de Sant Jordi, el cavaller salvador apareix quan el drac està a punt de cruspir-se la donzella. | En la llegenda del drac de Banyoles és la gent la que demana l'ajuda del monjo Mer.
- En la llegenda de Sant Jordi, el drac es torna mansoi quan ha estat ferit per la llança. | En la llegenda del drac de Banyoles el que calma el drac són les pregàries del monjo Mer.

Q: Una altra de les versions de la llegenda explica que eren joves de la vil·la els que desapareixien. Per això quan el monjo Mer tingué amansit el drac i arribà a la vil·la seguint-lo, la gent veient-lo tan inofensiu es disposaren a matar-lo. Però heus aquí que el monjo els ho va impedir, dient-los que l'únic que menjava era herbes i branques del bosc. L'explicació, però, no va convèncer els vilatans, que preguntaren al monjo com es justificava la desaparició del bestiar i d'aquells joves. El monjo els contestà que allò potser ho havien de preguntar a Carlemany, que havia agafat els animals per tal que els seus soldats s'atipessin i s'havia emportat els joves per a les seves guerres.
Dit això, i convençuda la gent de Banyoles, el monjo se n'anà amb el drac cap a una de les coves més profundes. Es diu que encara avui alguns cops se senten els seus brams i arriba alguna alenada de la seva pudor.

En aquesta versió són [...]de la vil·la els que desapareixen.
La raó que donà el [...] als vilatans, per impedir la mort del [...], fou que només menjava [...]i branquillons.
El monjo culpa [...] i els seus soldats de la desaparició del [...], dient als veïns de [...]que se l'emportaven per alimentar-se.
Des de llavors el drac viu en una de les [...]més profundes de la rodalia. I encara de tant en tant, se senten els seus [...]i surt de la cova la pudor del seu [...].
A: joves; monjo; drac; herbes; Carlemany; bestiar; Banyoles; coves; brams; alè

Heus aquí la lletra de la cançó El monstre de Banyoles. És original del cantant i animador Toni Giménez.

El monstre de Banyoles

Ens ho diu la història
d’un vell poble,
que hi habitava un monstre,
fa molts anys,
diuen que treia foc per les orelles
i per la boca, pel nas
i pels queixals.

És el mon, mon,
el monstre de Banyoles
que men, men, men,
que menjava persones,
oh, i tant!
És el mon, mon,
el monstre de Banyoles,
una per dia sense
fer terrabastall.

Com veureu, tenia tanta gana
que s’empassava els bous de tres en tres
i els cavallers, que amb ell volien brega,
se’ls endrapava com qui no menja res.

I la gent de tota la contrada
un tracte, amb gràcia, amb ell varen signar,
donant-li cols, patates i albergínies
perquè aquell monstre es tornés vegetarià.

És famós el poble de Banyoles
i és que la vila és coneguda arreu
pel famós monstre i pel seu bonic estany
i pel Tren Pinxo, un tren ben especial.

Toni Giménez ens proposa una versió ben simpàtica i original del tracte que van fer la gent amb el monstre. Explica'l.

Q: I per acabar, et deixem dos vídeos on podràs escoltar la cançó. En el primer, la interpreten companys i companyes com tu durant la trobada de corals. En el segon, és la versió del mateix Toni Giménez.

Ja les has escoltat?
(Respon sí, per concloure el qüestionari).
A: Sí