Title: Categoria per defecte en Sant Jordi, un personatge llegendari.
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Sant Jordi, un personatge llegendari.'

Ben poques coses sabem de sant Jordi, i fins i tot aquelles que semblen certes no podem assegurar-les d'una manera clara. El que sí és veritat, però, és que es tracta d'un personatge que des de molt antic ha estat venerat i estimat a molts llocs, sobretot d'Europa. Al seu voltant han sorgit un seguit d'històries i llegendes que ara us animem a conèixer.

Q: Sant Jordi, el personatge històric

El nom Jordi prové de la paraula grega Georgios, que vol dir el qui treballa la terra, llaurador o pagès.

Ja heu llegit que històricament ben poques coses certes se saben d’ell, tot i que segons la tradició sembla que era un soldat romà que per la seva força i valentia era molt apreciat pels seus superiors. A principis del segle IV, l'emperador romà Dioclecià va publicar una llei que obligava tothom a donar culte al deu romà Apol·lo. Amb aquest edicte l'emperador volia frenar la importància que, cada cop més, tenien els cristians, que creien que només hi havia un únic Déu. Jordi, que era cristià, es va negar a reconèixer que Apol·lo fos Déu i per aquesta raó fou executat. Per això l'Església li atorgà el títol de màrtir i el considerà sant.

Marca les afirmacions que es corresponen amb el text.
- El nom Jordi ve de la paraula grega Georgios i vol dir: persona que treballa la terra. (MOLT BÉ!)
- Jordi era un pagès que els soldats romans van matar quan estava resant davant una estàtua d'Apol·lo. (ALERTA. Vols dir que l'has llegida, aquesta explicació?)
- Era un soldat romà molt valent i decidit, però que fou executat pel fet de ser cristià. (MOLT BÉ!)
- L'Església el considera màrtir i sant ja que fou executat pel fet de ser cristià. (MOLT BÉ!)
- Sant Jordi era un soldat molt valent i estimat per tothom, cosa que produïa molta enveja a l'emperador Dioclecià, raó per la qual el feu executar. (ALERTA! Aquesta informació no l'has llegida enlloc.)
A: El nom Jordi ve de la paraula grega Georgios i vol dir: persona que treballa la terra.; Era un soldat romà molt valent i decidit, però que fou executat pel fet de ser cristià.; L'Església el considera màrtir i sant ja que fou executat pel fet de ser cristià.

Q: D'on era sant Jordi?

No sabem segur d'on era. De fet hi ha explicacions ben diferents. Així, hi ha tradicions que el fan fill de Turquia, si bé en dos llocs diferents, mentre que altres parlen que era de la zona de Palestina o també d'Israel i, fins i tot, es diu que era fill d'Armènia, país fronterer amb Turquia. Es tracta, en tots els casos, dels territoris més orientals de l'Imperi Romà, és a dir, a l'extrem oposat a la península Ibèrica.

Segons el text, a quants possibles llocs se situa el seu naixement?
A: cinc / 5
Feedback ("cinc"): MOLT BÉ!
Feedback ("5"): MOLT BÉ!

Un personatge llegendari

Des de molt antic es convertí en un personatge llegendari, fins al punt que al voltant de la seva execució o martiri es crearen un seguit de mites realment sorprenents com ara: que el seu martiri durà set anys, entre els quals, després de ser torturat i executat, ell mateix es ressuscità fins a tres vegades. Finalment, al cap dels set anys, fou decapitat mentre sentia una veu que el cridava que pugés cap al cel.

Quins dos aspectes, d'aquesta explicació, tenen realment un caire llegendari?

Q: La veneració envers sant Jordi

Molt aviat fou venerat i invocat per tot Europa.

Aquesta devoció s’estengué i es consolidà sobretot a partir de les croades o campanyes de conquesta de Terra Santa que entre els segles XI i XIII van organitzar els diferents reis europeus.

És en aquest període que sorgiren diferents llegendes que asseguraven que en les batalles apareixia sant Jordi, vestit com un cavaller blanc amb armes blanques i amb la creu vermella dels croats, i que ajudava els guerrers cristians en la lluita fins a portar-los a la victòria.

La devoció cap a sant Jordi s'escampà per tot [...].
Entre els segles XI i [...]diferents reis europeus van organitzar [...]de conquesta de Terra Santa. Fou durant aquests segles que es [...]la devoció cap a sant Jordi.
I també és durant aquest període que sorgeixen diferents [...]que asseguren que sant Jordi s'apareix durant les batalles, vestit com un [...]i que ajuda els [...]cristians.
A: Europa; XIII; croades; consolidà; llegendes; cavaller; guerrers