Title: Guia didàctica
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

En el següent bloc s'encamina l'alumnat, partint de la llegenda de sant Jordi, cap al coneixement de la presència del drac, tant en el nostre costumari festiu com en el llegendari popular. De fet el tema serveix com a introducció a la resta de temes de la lliçó, encaminades a aprofundir en diferents aspectes del llegendari català.

La llegenda de sant Jordi
- Es presenta la llegenda que recull Joan Amades, el gran folklorista català, en el volum 3 del seu Costumari Català, el curs de l'any.

El glossari de la llegenda
- Es proposa que distribuïts en grups de tres cerquin el significat de les paraules que en el text han estat escrites en negreta. Es proposa, a més, com treballar-lo posteriorment a classe.

La llegenda de l'heroi, el monstre i la donzella
- Qüestionari que planteja la universalitat del tema de la llegenda de sant Jordi.

La teva llegenda
- Tasca. S'anima l'alumnat a escriure la seva llegenda de sant Jordi. Cal, però, que tot i assemblar-se a la llegenda de sant Jordi, tingui alguns elements que siguin originals o d'invenció pròpia.

El drac
- Text introductori sobre la figura mítica del drac. Present a les llegendes, a les festes o fins i tot com a element decoratiu.

La presència del drac a les festes
- Tot i que s'emmarca en un fòrum, el que es planteja és una activitat de grup. Cada grup ha d'elaborar un petit informe de la presència del drac en el bestiari festiu d'unes zones o comarques concretes. Se'ls proporciona l'enllaç per consultar-ho.

El drac de Banyoles
- Qüestionari. Gira al voltant d'aquesta llegenda, comparant-la amb la llegenda de sant Jordi.

El drac de Sant Llorenç dels Munts
- Text que explica la llegenda. S'hi incorpora un vídeo on el grup Mesclat interpreta una cançó dedicada a la llegenda.