Title: Guia didàctica
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

L'ultim bloc es destina a conèixer el caràcter llegendari que tenen llocs com la serralada dels Pirineus i les muntanyes de Montserrat. I per concloure amb el tema de les llegendes relacionades amb noms de lloc es destinen les últimes activitats al nom de salts on segons la llegenda s'hi estimbà alguna noia i als diferents ponts relacionats amb el diable.

Les llegendes geogràfiques
- Text introductori sobre les llegendes que solen estar relacionades amb algun lloc o nom de lloc.

La llegenda dels orígens dels Pirineus
- Qüestionari. Gira al voltant de la llegenda dels orígens dels Pirineus. En el qüestionari es pretén que es descobreixi el caire més aviat mitològic d'aquesta llegenda.

Altres llegendes pirinenques
- Partint d'oferir-los l'explicació senzilla de diverses llegendes pirinenques, es proposa que per grups cadascun en prepari una, completant-la i revestint-la. Un cop acabat es planteja una activitat oral i no és altra que explicar-se-la entre tots els grups.

Montserrat, muntanya llegendària
- Text que explica algunes de les característiques del llegendari montserratí.

El nom i la llegenda de penyals de Montserrat
- Tasca. S'ofereixen diversos enllaços on s'hi troben llegendes referides a diferents roques de Montserrat. S'encarrega a l'alumnat que n'escullin una i que, a la seva manera, l'expliquin.

El Salt de la Minyona
- Tasca. Noms com el Salt de la Donzella o el Salt de la Reina Mora solen estar relacionats amb algun espadat on s'hi estimba una noia en veure's assetjada. En aquesta tasca el que es proposa a l'alumnat és que esbrini la història de la llegenda associada al Salt de la Minyona, de Folgueroles (Osona). L'han de representar primer en format auca i després explicar la llegenda incorporant-hi els diàlegs dels diferents protagonistes.

Els ponts del Diable
- Text on s'explica els aspectes que són comuns a la majoria de llegendes relacionades amb la gran quantitat de ponts del Diable o del Dimoni que es troben en la nostra geografia. S'hi incorpora un enllaç que permet comprovar l'extensió geogràfica que abasten els ponts que tenen aquest nom.