Title: Categoria per defecte en La festa del llibre, una mica d'història.
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'La festa del llibre, una mica d'història.'

Juntament amb la rosa associem a la festa de Sant Jordi el llibre. El costum, però, de comprar o regalar llibres per Sant Jordi arriba molt més tard. En el següent qüestionari faràs una breu passejada a l’arribada, aprovació i consolidació d’aquest costum que actualment és una tradició totalment arrelada al nostre país.

Q: El dia del llibre

La idea de crear un dia del llibre fou de l’escriptor i editor valencià Vicent Clavel, establert a Barcelona. La seva proposta era que la celebració es fes el 7 d’octubre, data del naixement de l’escriptor Miguel de Cervantes.

L’any 1926 el rei Alfons XIII signava un reial decret que instituïa la “Fiesta Anual del Libro Español”.

Aquell mateix any, el 7 d’octubre, es va celebrar per primer cop la festa.

Quin dia i any es va celebrar per primer cop la festa del llibre?

(AJUDA: Comença la resposta escrivint: El...)
A: El 7 d'octubre de 1926
Feedback ("El 7 d'octubre de 1926"): MOLT BÉ!

Q: El trasllat de la festa al 23 d’abril

La festa a Barcelona cada cop era més popular i concorreguda. L’any 1929 es veu la necessitat de buscar una data més primaveral i es decideix que, el 1930, es traslladarà la festa del llibre a Sant Jordi, aprofitant que el 23 d’abril s’escau la data de la mort de Miguel de Cervantes. Aquell mateix any la festa assoleix un èxit extraordinari i encara anirà en augment a partir de l’any 1931, un cop proclamada la República. És a partir d’aquesta data que comença a aparellar-se el Dia del Llibre amb la Festa de la Rosa.

Aparella!
- La festa del llibre es va fent més popular | i per això es veu la necessitat de passar-la a una data més primaveral.
- L'any 1930 la festa del llibre es trasllada al 23 d'abril, diada de Sant Jordi | i que, a més, es correspon amb la data de la mort de Miguel de Cervantes.
- Des de l'any que la festa es passa a Sant Jordi | l'èxit i la concorrència de la gent és més gran.
- És a partir de 1930 que comença a aparellar-se | el Dia del Llibre amb la Festa de la Rosa.

Q: Els anys del franquisme

Malauradament de 1936 a 1939 hi ha la Guerra Civil, el final de la qual suposa l’inici de la dictadura del general Franco. Malgrat tot, només acabada la guerra, ja hi ha l’intent de continuar celebrant el dia del llibre i, de fet, la diada, encara que amb no massa èxit popular, continua els anys posteriors, això sí, amb una censura total envers les publicacions escrites en català.

Contesta

Entre quins anys fou la Guerra Civil? [...]
(Ajuda: Escriu els anys enllaçats amb un guió)

Del període posterior a la Guerra Civil en diem el franquisme. Com es deia el general que va manar de manera dictatorial durant aquest període? [...]

Després d'aquesta guerra, encara que amb no amb massa èxit, la festa es continua celebrant. Els llibres escrits en català, però, estan censurats. Cert o fals? [...]
A: 1936-1939; Franco; cert

Q: Festa popular i reivindicativa

A mesura que van passant els anys la festa va recobrant el caire popular, i cap a finals de la dècada de 1951-1960 es torna a vincular amb la rosa i la festivitat de Sant Jordi.

Durant els últims anys del franquisme, esdevé clarament una diada de reivindicació popular i de sentit de catalanitat que arrelarà definitivament després de la mort del dictador.

Indica quina de les dues afirmacions és la correcta.
- Durant el període franquista, la festa del llibre es manté totalment desvinculada de la festa de Sant Jordi. (NO ÉS CORRECTE!)
- A poc a poc el dia del llibre es torna a vincular amb la festa de la rosa i Sant Jordi. I, en els últims anys del franquisme, esdevé una manifestació de catalanitat. (PERFECTE!)
A: A poc a poc el dia del llibre es torna a vincular amb la festa de la rosa i Sant Jordi. I, en els últims anys del franquisme, esdevé una manifestació de catalanitat.