Title: Serrallonga: el bandoler llegendari
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Serrallonga, el bandoler llegendari

Sigui per l’admiració que va generar en vida. Sigui perquè la gent del poble necessitava crear herois enfront del govern que cada cop més els collava amb impostos i obligacions. Sigui perquè, com segons sembla, fou el primer que féu ús del crit “visca la terra i mori el mal govern”, que després faran servir els pagesos i gent del poble en la Guerra dels Segadors. Sigui perquè acabarà tenint una mort digna d’un heroi. Sigui perquè fou l’últim gran bandoler d’aquella època, o un xic per tot plegat, la seva figura es convertirà aviat en llegendària.

A més, no només perdura en la memòria de la gent, sinó que al llarg d’aquests gairebé quatre segles, escrits i cançons el converteixen en un bandoler defensor dels pobres, protector de la terra i amant de la justícia, en una espècie de Robin Hood català.

Són moltes les llegendes i històries que la gent, sobretot dels llocs on va viure i actuar, encara recorda haver-les sentit explicar als més grans. Xavier Roviró i Alemany, en el llibre Serrallonga, el bandoler llegendari, en presenta una bona colla que li han explicat així com d'altres ja publicades.
En el fitxer - Serrallonga, el bandoler llegendari - n'hi trobareu algunes.

Un cop llegides, copieu la llista dels temes que teniu a sota, i al costat de cada tema hi escriviu la llegenda que li correspon.
- Fa referència a un nom de lloc, com a conseqüència del que els passa a la seva colla.
- Fa referència a la idea que ajudava la gent senzilla i pobra.
- Fa referència a com se les empescava per escapar-se, fins i tot quan era presoner.
- Fa referència als amagatalls que tenia.
- Fa referència al fet que tot i ser un lladre era un home de paraula.