Title: L'assemblea dels genis o esperits petits
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Els follets
En la primera part del vídeo se us ha proporcionat una bona informació sobre els follets i uns éssers també ben diminuts, els martinets, que els podem incloure dins de la mateixa categoria.

En el recurs següent -Els genis o esperits petits- heu comprovat com aquests éssers invisibles, màgics i fantàstics, que habiten per les nostres terres ni tenen el mateix nom ni les mateixes característiques a tot arreu.

Amb tota aquesta informació us animem a escriure un text seguint el guió següent:
- S'ha convocat una reunió dels diferents follets dels Països Catalans.
- Fa molts anys que no es trobaven i tenen moltes ganes d'explicar-se les seves gestes i això és el que fan.
- Vosaltres, gràcies a un polsim màgic, heu aconseguit infiltrar-vos-hi i seguiu amb molta atenció les seves explicacions.

La tasca que us pertoca és redactar les gestes que s'hi expliquen. Evidentment, per fer-ho, heu d'aprofitar els dos documents que teniu de consulta: el vídeo i la taula informativa que hi ha en el recurs anterior.