Title: Arriba una gran festa
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Arriba una gran festa

A l’escola, aquest curs, s’ha decidit que a les classes del cicle superior us pertocarà, com a preparació de la gran festa que s’acosta, les següents tasques:

- Representar la llegenda de l’heroi que venç el drac i salva la donzella. Això suposa:

  - Decidir els papers de la representació. Preparar-la, assajar-la i finalment representar-la.
  - Fabricar el drac i els decorats per a la representació de la llegenda.

Els altres cursos prepararan:

- L’ambientació del centre.
- Elaboraran roses de paper.
- Punts de llibre...

I tothom que ho desitgi podrà participar en el concurs literari que organitza l’escola.

De ben segur que ja teniu clar que estem parlant de la preparació de la festa de Sant Jordi.

En la lliçó que teniu a continuació, el que desitgem és que no només prepareu i participeu en la festa sinó que primer la conegueu un xic més, tot trobant resposta a preguntes com:

- Qui era sant Jordi? Era de veritat un cavaller? Què hi ha de veritat en la llegenda? Per què el dia de Sant Jordi es regalen la rosa i el llibre?

Però no volem que us atureu aquí. Com a més grans de l’escola, us proposem que després conegueu i treballeu altres llegendes populars, i la diversitat de temes que engloben.