Title: Les llegendes geogràfiques
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Llegendes geogràfiques

Les llegendes, com ja sabeu, se situen en llocs i temps reals. Fins i tot són moltes les llegendes referides a llocs concrets de la natura i la geografia. És ben possible que llocs propers a la vostra escola, dins la vostra comarca, des de gorgs, coves, cims o turons, però també ponts, castells, fins i tot pobles i vil·les, tinguin la seva pròpia llegenda.

Us toca a vosaltres descobrir-les, conèixer-les i treballar-les, cosa que us animem a proposar-ho al conjunt de mestres de la vostra escola.

Nosaltres, en les activitats que teniu a continuació, ens centrarem en dos espais muntanyosos que concentren un gruix important de llegendes, com són: La serralada dels Pirineus i la muntanya de Montserrat. Per acabar, ens fixarem en dos exemples que es repeteixen en diferents llocs de la geografia catalana com són:

- Les llegendes relacionades amb algun cingle o espadat on s'hi ha estimbat alguna noia o donzella.
- Les llegendes relacionades amb la construcció de diferents ponts amb el nom de Pont del Diable o del Dimoni.