Title: Montserrat, muntanya llegendària
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Montserrat, muntanya llegendària

La muntanya de Montserrat amb les seves curioses i espectaculars formes ha esdevingut també una muntanya mítica i llegendària.

De Montserrat hi ha rondalles de bruixes i encantades. Altres que expliquen fets històrics, com la del fra Garí o la del timbaler del Bruc.

La formació de la muntanya i els noms de moltes d’elles han generat llegendes ben diverses. Fins i tot, en alguns casos, com la del gegant encantat, se n’explica més d’una.

“Hi ha llegendes que pretenen explicar la formació de la muntanya de Montserrat, tron geològic de la Mare de Déu. La del Virolai conta com els àngels baixaren a serrar el seu rocam per fer un palau a la Mare de Déu i que donaren als seus turons la forma que ara tenen i el nom de muntanya serrada. Una altra llegenda diu que hi vivien unes encantades que no permetien que ningú pugés a la muntanya: plantaren pomeres encantades a les vores dels camins i tothom qui en menjava una poma quedava convertit en pedra, i això explica les siluetes sorprenents dels penyals” TRADICIONARI. La narrativa popular. Volum núm. 7. Les llegendes en el folklore. Xavier Roviró i Joan Soler.