Title: Cavaller sant Jordi
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Cavaller sant Jordi

Amb els segles, la figura d’aquell soldat romà, que és executat per no voler renunciar a les seves creences, es converteix en un cavaller que amb el seu valor ajuda a vèncer en les batalles i salva donzelles guanyant el drac.

Durant l’edat mitjana, les ordes de cavalleria –que agrupaven els guerrers que lluitaven a cavall- el converteixen en el seu patró.

Al voltant de sant Jordi cavaller sorgeixen un bon grapat de llegendes que el converteixen en un aliat fidel.

En les cròniques que expliquen les conquestes catalanes de l’edat mitjana, hi trobem un bon llegendari, en què el sant es posa al davant o al costat dels cavallers catalans i els ajuda en la batalla i en la conquesta de diferents ciutats o territoris, com és el cas de Mallorca, València o Alcoi.

En la propera activitat et proposem de conèixer tres d'aquestes explicacions de caire llegendari.