Title: Sant Jordi a l'escola
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

L’arrelament de la festa de Sant Jordi

A partir de la mort del dictador, l’any 1975, i sobretot amb la instauració de la democràcia, la festa de Sant Jordi amb la rosa i el llibre com a protagonistes arrela definitivament a Catalunya i el seu èxit i popularització són sensacionals. Les xifres de vendes, tant de roses com de llibres, són espectaculars. Centrant-nos només en els llibres, durant la diada de Sant Jordi s’acostuma a vendre, aproximadament, al voltant del 10% de la facturació anual de les llibreries catalanes.

També a les escoles ha esdevingut una festa molt viscuda i esperada i de ben segur que a la vostra escola la celebreu amb gran intensitat.

La tasca que aquí us proposem és que feu una petita recerca sobre les activitats que s'han fet a l'escola durant els dos últims cursos i quines es preveuen fer aquest curs.

Per fer-ho us proposem:

- Organitzeu-vos en 5 grups, amb tasques diferents:
  - Grup A: Ha de buscar informació sobre totes les activitats que es van fer el curs passat, concretant el curs o cicle, quan s'escaigui.
  - Grup B: Ha de fer el mateix que el grup A, però de fa dos cursos.
  - Grup C: Ha de preparar una entrevista sobre la festa de Sant Jordi a l'escola i fer-la a una mestra o un mestre de cada cicle.
  - Grup D: Ha de explicar el màxim de detallat possible les activitats que, el curs passat, es van fer a la seva classe per Sant Jordi.
  - Grup E: Ha d'espavilar-se per esbrinar quines activitats es preparen per al present curs i, sobretot, incidir en aquelles que siguin noves, si n'hi ha.