Title: Categoria per defecte en Les bruixes
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Les bruixes'

Q: L’aparició de les bruixes

Les bruixes i els bruixots, amb els seus conjurs i accions màgiques, existien ja en cultures molt antigues. A partir de finals de l’edat mitjana l’existència de dones que són considerades bruixes es va convertint en un fet normal. Són dones que, cada cop més, se les associa al mal i a tot tipus de desgràcies. Sovint aquells mals que l’Església atribuïa al dimoni, bona part de la gent els considera propis de les bruixes. No és estrany, doncs, que la gent acabi creient que són dones que tenen poders màgics gràcies a un pacte fet amb el dimoni.

Només una de les següents afirmacions és del tot correcta. Tria-la.
- Bruixes i bruixots han existit des de fa molt temps en diferents cultures. És, però, a l'edat mitjana que hi ha dones que s'hi dediquen, com si fos una professió. Són dones que tenen uns poders màgics, gràcies als quals poden curar però també fer mal a la gent. (ALERTA! No tot el que s'hi diu és correcte.)
- Bruixes i bruixots són presents en moltes cultures des de temps ben antics. Cap a finals de l'edat mitjana s'escampa la creença que hi ha dones que són bruixes i que el poder màgic que tenen és gràcies a un pacte amb el dimoni. Són considerades dolentes i portadores de desgràcies. (MOLT BÉ!)
- Les bruixes apareixen per primer cop a l'edat mitjana. Es tracta de dones que han arribat a un pacte amb el dimoni i que es dediquen a fer mal. La gent, encara que ho sap, no els diu res per por que no els toqui el rebre. (ALERTA! No tot el que s'hi diu és correcte.)
A: Bruixes i bruixots són presents en moltes cultures des de temps ben antics. Cap a finals de l'edat mitjana s'escampa la creença que hi ha dones que són bruixes i que el poder màgic que tenen és gràcies a un pacte amb el dimoni. Són considerades dolentes i portadores de desgràcies.

La persecució de les bruixes

Durant alguns segles, a més, no només es creu en la seva presència, sinó que són força les dones, molt menys homes, que són acusades de bruixes i que acaben essent perseguides i en molts casos cremades a la foguera. Normalment es tracta de dones pobres, que solen viure soles i molts cops allunyades de la gent, i que coneixen o practiquen remeis curatius, fent ús d’herbes remeieres, o que per guanyar-se la vida utilitzen diferents conjurs davant les necessitats de la població.

De què parla el text, de les bruixes de les llegendes o més aviat de dones considerades bruixes i per això perseguides?

Q: La imatge llegendària de les bruixes

A poc a poc la fantasia popular va anar creant una representació pròpia i característica de la bruixa. Dona vella, cabells bruts, greixosos i amb grenyes, nas punxegut i vestida amb roba bruta, esparracada i normalment de color negre. Se les associa a tot tipus de mals i sovint se les fa responsables de danys i desgràcies de gran magnitud, com epidèmies, pedregades i malalties de persones i bestiar.

Aparella
- Què fa la gent? | Crea una imatge pròpia de les bruixes.
- Com es representa la bruixa? | Dona, normalment vella, La seva imatge és la d'una dona vella, mal vestida, cabells amb grenyes i nas punxegut.
- Què es creu de les bruixes? | Que són portadores de tot tipus de mals i desgràcies.

Q: El món de les bruixes

El seu és un món secret i ocult. Serveixen el diable, amb qui han pactat els poders que tenen. Solen trobar-se en nits de lluna plena,formant “aplecs” de bruixes, sovint presidits pel diable, que adopta la forma d’un boc amb grans banyes. Se les presenta capaces de transformar-se en animals, com guilles, aranyes, ocells nocturns, gripaus..., animals que, al mateix temps, sovint són els seus ajudants a l’hora de preparar els beuratges o de dissenyar les seves malifetes.

En el text que tens a continuació hi falten algunes paraules, escriu-les.

Les bruixes són serventes del [...] amb qui han pactat. El seu és un món ocult i ple de [...]. Les seves trobades, anomenades [...], són presidides pel diable, que adopta forma de [...] banyut. Les bruixes reben l'ajuda de diferents [...] com ara aranyes, gripaus i guilles. Elles mateixes poden [...]en aquests i altres animals, com ocells nocturs o orugues.
A: diable; secrets; aplecs; boc; animals; transformar-se

Q: La dolenteria de les bruixes

Les bruixes fan ploure, “Plou i fa sol, les bruixes es pentinen...” com segur que heu cantat, però la seva pluja sol ser malèfica, és la pluja que ve acompanyada de pedregades, inundacions i altres desastres.

La seva malícia, però, es manifesta sobretot en la satisfacció i necessitat que tenien de fer mal, fins i tot produint la mort d’animals o persones. Hi ha llegendes o creences populars que relacionaven mals produïts a les criatures, per culpa de caramels o altres menjars, que de manera enganyosa els havia donat alguna bruixa. Fins i tot, aquesta necessitat de fer mal es produïa dins la pròpia família, tal com expliquen algunes llegendes.

Contesta si és certa o vertadera l'afirmació que tens a continuació.

La fantasia popular ha atorgat a les bruixes una gran maldat. Se les fa responsables de molts danys i malalties. De totes aquestes maldats, possiblement la més cruel és la que les considera culpables de fer mal a la seva pròpia família.
- Vertader (MOLT BÉ!)
- Fals (ALERTA! Tot el que es diu és cert.)
A: Vertader

Q: Les bruixes a l'actualitat

"Avui en dia les bruixes són encara dones amb poders, el temor que inspiren és ben viu en certs ambients: poden curar, donar mal, predir el futur. Però ja no són velles i despentinades sinó que posseeixen una aurèola especial que les fa estranyes i distants, la bruixa és molt sovint una persona d’aparença normal però portadora d’una gran “dolenteria” i d’un gran “poder”, capaç de manipular les coses de l’invisible i de llançar encantaments. En el fons no sabem d’on els hi ha vingut el poder i tampoc l’ús que en poden fer, per això, des de sempre, les bruixes han estat respectades, temudes, estimades i perseguides.

En ple segle actual un bon grapat de joves ens han explicat llegendes referents a bruixes, històries en què les protagonistes són aquests personatges llegendaris més propis d’altres temps que no pas els d’ara. Encara ara no hi ha poble sense una casa embruixada, més del 70% dels joves han sentit a parlar d’algun d’aquests edificis. Expliquen que a una dona que era bruixa li van expropiar la terra, i ella, molt emprenyada, va maleir el solar dient que allí sempre hi hauria desgràcies es muntés el que es muntés. Hi varen muntar una discoteca i es varen arruïnar, després s’hi va morir un jove en circumstàncies poc clares. Tal com va pronosticar la bruixa: allà sempre hi hauran problemes." Xavier Roviró Alemany
- Les bruixes, molt sovint amb una aparença normal, | perviuen encara actualment en molts ambients.
- Es considera que continuen tenint un gran poder que els permet | curar, però també fer mal, predir el futur o llançar encantaments.
- L'autor en el text deixa constància que ha recollit | històries de bruixes actuals explicades per gent ben jove.