Title: Categoria per defecte en Els follets
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

La categoria per defecte per a preguntes compartides en el context 'Els follets'

El follet

“És difícil definir el concepte follet, però en un sentit molt general és un ésser invisible que viu a les cases, és màgic i entremaliat. Molt sovint té dues dèries: guardar molt bé els cavalls i els altres animals de peu rodó i li agrada controlar l’ordre i la netedat a les cases...

Quan ve la nit a les cases controla si les dones ho tenen tot en ordre, si han rentat els plats i han escombrat. Si ho troba brut o desendreçat va a despertar-les molestant-les, estirant-les-hi els llençols i fent molt terrabastall fins que es lleven i ho netegen tot.” Xavier Roviró i Alemany

Val a dir, però, que decideix quin ha de ser l'ordre i la col·locació de les coses. Per tant, no és estrany que siguin moltes les cases que se n'acaben afartant.

On solen viure els follets i quina és la seva principal dèria?

Llegeix primer la llegenda i després contesta

El follet i l'escombra

Els masovers d'una masia de Sant Andreu de Bancells, a les Guilleries, estaven farts de tenir ficat el follet a dins de casa i se'l volien treure de sobre. Els n'havia fet tantes que ja n'estaven ben tips.

Les dones es trobaven que a mitja nit el follet els estirava la manta i no les deixava dormir. Es despertaven però no el veien; sentien que marxava corrents però no li podien fer res. Si algun vespre es deixaven els plats bruts o sense endreçar, el follet començava a fer molta fressa, a picar les cassoles, i semblava que trenqués els plats. Baixaven a la cuina i no veien res. Tornaven a pujar i altre cop igual. Les dones no podien dormir i les nenes tenien por. No podien aguantar més. Van provar de treure-se'l de sobre de moltes maneres i no van poder mai. Al final van decidir canviar de casa. No van dir mai res als fills ni a ningú. Ho portaven en secret, ja que les parets tenen orelles i el follet ho podia sentir. El dia acordat van carregar tots els estris al carro ben d'hora al matí i varen marxar cap a la nova casa. Ja s'imaginaven la sorpresa que tindria el follet quan no els hi trobés. No eren gaire lluny de la casa quan la dona s'atura i diu:

- M'he deixat l'escombra a la cuina! La vaig a buscar!

Quan la dona es va girar per tornar cap a la casa a buscar l'escombra, va quedar ben parada. Va veure que l'escombra venia tota sola, anava seguint tota la comitiva. Va sentir una veu molt fina que li deia:

- Ja la porto jo, l'escombra! Ja la porta jo, l'escombra!

Pobra dona, va quedar de pedra! Tot plegat no va servir per a res: era el follet que seguia tota la família cap a la nova llar. No es volia quedar sol a casa.

Xavier Roviró i Alemany. 100 llegendes de la Plana de Vic .

Q: La llegenda se situa a les Guilleries, concretament en una masia de Sant Andreu de Bancells. Cert o fals? | [...]

El follet sobretot es ficava molt amb les dones. Quina d'aquestes coses feia? | [...]

N'estaven tan tips que decideixen buscar alguna solució. Quina d'aquestes tres mesures decideixen prendre? | [...]

Quan ja han abandonat la casa, la mestressa s'adona que s'ha deixat l'escombra i recula a buscar-la. Què passa quan torna a buscar-la? | [...]
A: cert; Els estirava la manta i no les deixava dormir.; Marxar en secret de la casa i anar-se'n a viure a una altra.; Veu que l'escombra ve tota sola. De fet és el follet qui la porta.
Gap 2 offers: Els amagava les arracades; Els feia pessigolles quan menys s'ho esperaven; Els estirava la manta i no les deixava dormir.
Gap 3 offers: Marxar de la casa quan el follet dormia i deixar totes les portes i finestres ben tancades.; Marxar en secret de la casa i anar-se'n a viure a una altra.; Deixar el gat a la cuina per veure si l'atrapava.
Gap 4 offers: Es troba el follet que l'espera plorós davant de la porta.; Quan arriba a la casa es troba el follet que ple de ràbia l'ha destrossada.; Veu que l'escombra ve tota sola. De fet és el follet qui la porta.

Dóna la teva explicació.

Com és que el follet s'assabenta de la seva marxa?

Q: Et proposem una altra llegenda al voltant d'aquests éssers tan misteriosos.
- Obre el següent enllaç: Homenets i animals impossibles.
- Llegeix el text Els follets. Consulta bé totes les paraules que hi ha de color blau.

Aparella
- Traginer | Persona que es dedica al transport de mercaderies, sigui amb carro o amb una rècula d'animals.
- Estable | Lloc cobert on s'hi allotja el bestiar.
- Gipó | Peça de roba ajustada i cenyida que cobreix el cos fins a la cintura.
- Trenar | Disposar en forma de trena.
- Aplegar | Reunir, ajuntar.

Q: Les explicacions que tens a continuació fan referència a les il·lustracions que hi ha al text: Els follets. Tres d'elles són correctes, mentre que dues no.

Indica quines són les correctes.
- En la primera il·lustració els follets espolsen el llit del traginer, mentre aquest se'ls mira amb cara d'espantat. (ALERTA! Potser et convé tornar-te-la a mirar.)
- En la tercera il·lustració els follets es dediquen a recollir els grans de mill o escaiola que han fet caure i escampat pel terra. (MOLT BÉ!)
- En la primera il·lustració desperten el poble traginer amb les xurriaques i estibant-li els llençols. (MOLT BÉ!)
- En la segona il·lustració es dediquen a netejar al seu aire amb els espolsadors, l'escombra o passant el drap. (MOLT BÉ!)
- Una de les il·lustracions ens mostra com tiren les cadires pel terra i canvien els mobles de lloc. (ALERTA! Encara que el text ho diu no hi ha cap il·lustració que ho ensenyi.)
A: En la tercera il·lustració els follets es dediquen a recollir els grans de mill o escaiola que han fet caure i escampat pel terra.; En la primera il·lustració desperten el poble traginer amb les xurriaques i estibant-li els llençols.; En la segona il·lustració es dediquen a netejar al seu aire amb els espolsadors, l'escombra o passant el drap.