Title: Guia didàctica
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

El següent bloc, després d'introduir les llegendes i la diversitat de temes que engloben, se centra a conèixer i treballar el llegendari al voltant dels follets i les encantades.

Les llegendes
- Text que explica què són les llegendes. Serveix per introduir aquest i els dos temes següents.

Les llegendes parlen de...
- Es tracta d'un text que completa l'anterior i situa les llegendes en la gran diversitat de temes que engloben, alguns dels quals s'anima l'alumnat a conèixer en els temes que vénen a continuació.

Els personatges del bosc
- Vídeo que explica de manera clara i concisa l'existència dels diferents personatges del bosc que formen part de les nostres llegendes.

Els follets
- Qüestionari que, fent ús de dues llegendes on participen els follets, serveix per situar-los en el llegendari català.

Els genis o esperits petits
- Text que inclou una taula amb els diferents genis o esperits petits. La taula conté: El nom que reben; El lloc on es troben; Les seves característiques; Com actuen.

L'assemblea dels genis o esperits petits
- Tasca. Es convida l'alumnat a imaginar-se que s'han infiltrat en una assemblea de tots els follets dels Països Catalans, on s'expliquen les seves gestes. Ara els pertoca de fer una redacció o exposició de tot el que van escoltar i aprendre allà.

Les encantades
- Text que descriu aquests altres personatges tan característics de moltes llegendes.

El món de les encantades
- JClic que treballa les característiques i els temes que més sovintegen en el món de les encantades. L'activitat conté quatre llegendes.