Title: Guia didàctica
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Aquest bloc, després d'expressar que també els humans han esdevingut protagonistes de moltes llegendes, se centra a aprofundir en les llegendes de dos d'aquests: Les bruixes i els bandolers.

Els humans, protagonistes de les llegendes
- Text introductori. Situa, contràriament a les llegendes de follets i encantades, els humans com a protagonistes de moltes llegendes. Convida a conèixer alguns aspectes de les llegendes de bruixes i bandolers.

Les bruixes
- Qüestionari. El qüestionari gira al voltant dels diferents aspectes que configuren el món de les bruixes: L'aparició històrica de bruixes i bruixots; Les bruixes a la història i la seva persecució; La imatge llegendària de les bruixes; L'associació del mal amb la bruixeria; La pervivència de les bruixes a l'actualitat.

Les bruixes i els temporals
- Tasca. S'encarrega a l'alumnat que, partint d'un text que exposa la gran relació que hi ha entre les bruixes i els temporals, expliquin o s'inventin una història o llegenda tenint en compte la informació del text.

Llegendes de bruixes
- Tasca. Se'ls ofereixen diversos enllaços a llegendes de bruixes. Dividits en grups, cadascun n'ha de triar dues que posteriorment hauran d'explicar o representar a la resta de la classe.

Els bandolers
- Text que explica qui eren els bandolers i sobretot les raons per les quals molts d'ells acaben essent personatges llegendaris.

Serrallonga, el bandoler
- Qüestionari que presenta la figura del bandoler Serrallonga, prescindint del llegendari que s'ha creat al seu voltant.

Serrallonga, el bandoler llegendari
- Tasca. Partint d'un fitxer on es presenten cinc llegendes o històries que la tradició oral ha dedicat a Serrallonga, l'alumnat els ha de classificar segons cinc temes que se'ls proposa.

Altres propostes
- Les bruixes a Catalunya. Es proporcionen diferents enllaços que poden permetre proposar a la classe un treball de localització geogràfica de diferents noms de lloc relacionats amb les bruixes.
- Herbes, plantes i bruixes. Es tracta d'un enllaç que creiem que us pot ser d'utilitat. Per exemple quan treballeu algun tema relacionat amb les plantes o per aprofundir en el món de la bruixeria o de l'ús popular de les plantes.