Title: Altres llegendes pirinenques
Course: Sant Jordi. El món de les llegendes (PRIMÀRIA) - LA CULTURA POPULAR A L'ESCOLA. Les festes populars, materials digitals

Moltes llegendes, tal com les narrava la gent, eren d’una gran senzillesa. A vegades, per exemple, només volien explicar la forma d’una muntanya.

De ben segur que quan els avis o les àvies les contaven a la vora de la llar de foc, les devien revestir i complementar amb moltes altres explicacions. A més, moltes d’aquestes llegendes després han estat recollides i explicades per folkloristes i gent de lletres que les han redactat i complementat a la seva manera.

En el fitxer -Altres llegendes pirinenques- hi trobareu algunes d’aquestes llegendes o petites històries sense complementar.

Quina tasca heu de fer:

- Dividiu la classe en 4 grups. Trieu per a cada grup una de les llegendes que hi ha al fitxer.

- Prepareu-ne la seva explicació, revestint-la i complementant-la. Cal, però, que respecteu la llegenda. Podeu escriure, però quan l’hagueu d’explicar us tocarà fer-ho tal com ho feien els avis i les àvies.

- Un cop acabat ajunteu-vos per parelles de grups i us expliqueu les llegendes amb els revestiments que hagueu fet. Els grups heu d’anar rodant fins a haver-vos-les explicat totes.